Seo Ji-Soo

Seo Ji-Soo (kor. 서지수, g. 1985 m.), žinoma pseudonimu ToSsGirL – buvusi profesionali StarCraft: Brood War žaidėja iš Pietų Korėjos STX SouL komandos, žaidė teranų rase (karjeros pradžioje žaidė protosais, iš tų laikų likęs ir pseudonimas).

 Karjera 

Seo Ji-Soo yra tris kartus tapusi Pietų Korėjos StarCraft: Brood War moterų lygos nugalėtoja. Taip pat laimėjusi pirmąją vietą TV Stargirls lygoje ir pirmąją vietą OGN Female Gamer parodomajame turnyre. Tai yra, ji laimėjo pirmąją vietą visuose moterų turnyruose, kuriuose tik dalyvavo.http://wiki.teamliquid.net/starcraft/ToSsGirL
Nuo 2005 m., Korėjoje užsidarius moterų StarCraft turnyrams, Seo Ji-Soo pradėjo dalyvauti įprastose lygose. Nors atskiruose mačuose yra pasiekusi žymių pergalių, įskaitant prieš vienus geriausių korėjiečių žaidėjus Hong Jin-Ho (YellOw) ar Park Jung Suk (Reach), aukštesnių vietų čia nebeužėmė.

2009 m. ESWC Asia Masters tarptautiniame turnyre ji užėmė trečiąją vietą.

ToSsGirL ilgą laiką buvo vienintelė Pietų Korėjos profesionali StarCraft: Brood War žaidėja – moteris.

2012 m. birželio 29 d. paskelbė apie karjeros pabaigą.http://www.teamliquid.net/forum/viewmessage.php?topic_id=348931http://esports.dailygame.co.kr/news/read.php?id=62656

 Nuorodos ir šaltiniai 

 TL PD žaidėjos profilis
 Straipsnis professionalgaminglife.com 
 Korėjiečių fanų klubas
 Tarptautinis fanų klubas
 TV atsakymai į klausimus 
 SK Gaming interviu 
 GOM TV interviu

 Išnašos 

Kategorija:Profesionalūs StarCraft žaidėjai
Kategorija:Pietų Korėjos asmenybės